**Սուդիպ Սանջիվ**, ավելի հայտնի է որպես **Սուդիպ** (կան. ಸುದೀಪ್, հինդի՝ सुदीप, անգլ.՝ Sudeep, սեպտեմբերի 2, 1973(1973-09-02), Shimoga, Bangalore division, Կառնատակա, Հնդկաստան), հնդիկ դերասան, պրոդյուսեր, ռեժիսոր, դերեր հնչյունավորող և հեռուստահաղորդավար։ Լավագույն դերասան անվանակարգում *Filmfare Award* մրցանակի եռակի դափնեկիր։

Կենսագրություն
--------------

Սուդիպը ծնվել է Կարնատակա նահանգի Շիմոգա քաղաքում։ Ավարտել է Բանգալորի Դայանանդա Սագարի անվան ինժեներական քոլեջը, ստացել է բակալավրի կոչում և արտադրական և արդյունաբերական սարքավորումների ոլորտում։ Հանդես է եկել քոլեջի՝ 17-ից մինչև 19 տարեկանների կրիկետի հավաքականում։ Նաև հաճախել է Մումբայի Ռոհան Թանեջի դպրոցը, որտեղ հաղթահարել է «ամաչկոտությունը»։

1996 թվականին նկարահանվել է երկու ֆիլմում, որտեղ աշխատավարձ չի ստացել, և միայն *Thayavva* ֆիլմով է սկիզբ դրվել նրա դերասանական գործունեության։

2006 թվականին Սուդիպը իրեն փորձել է որպես ռեժիսոր, թողարկել է «Իմ ինքնագիրը» ֆիլմը, որը թամիլյան *Autograph* ֆիլմի ռիմեյքն էր, ֆիլմը ունեցել է առևտրային հաջողություն։

2008 թվականին նա *Phoonk* սարսափ ֆիլմով առաջին անգամ հանդես է եկել Բոլիվուդում, որն ունեցել է առևտրային հաջողություն, և նրան դարձրել է համահնդակական աստղ, իսկ 2010 թվականի թողարկված «Phoonk 2» նախագիծը ձախողել է վարձույթը։

2012 թվականին դերասանը իր նորամուտն է ունեցել Տոլիվուդում «Ճանճ» ֆիլմով, որտեղ նրա հերոսը արդյունաբերող էր, որը սիրահարվում է մի աղջկա ու սպանում նրա սիրեցյալին, հետո նրան սկսում են հետապնդել և նա դառնու է ճանճ։ Նրա դերը բարձր են գնահատել քննադատները։

2014 թվականին թողարկվել է նրա «Maanikya» ֆիլմը, որը տելուգու լեզվով «Կծու պղպեղ» ֆիմի ռիմեյքն էր, ֆիլմը ունեցել է առևտրային հաջողություն։

2015 թվականին Սուդիպը խաղացել է պարսիկ վաճառական Ասլամ Խանի դերը «Բահուբաբլի։ Սկիզբ», որը դարձել է տարվա ֆիլմը։

Սուդիպը ոչ միայն դերասան է, ռեժիսոր ու երգիչ, այլև *Bigg Boss Kannada* հաղորդման անփոխարինելի հաղորդավարը, որը հեռուստատեսային հայտնի շոու է դարձել նահանգում։

2017 թվականին Սուդիպը նկարահանվել է *Hebbuli* մարտաֆիլմում, որն ունեցել է առևտրային հաջողություն։

Նույն թվականին նկարահանվել է «Վագրը ողջ է» ֆիլմում, որում պետք է խաղար գլխավոր չարագործ Զահիրի դերը, բայց երբ ֆիլմը թողարկվեց, նրա մասնակցությամբ ոչ մի տեսարան չկար։

2018 թվականին էկրան է բարձրացել *Villain* ֆիլմը, որտեղ դերասանը նկարահանվել է Շիվա Ռաջկումարի հետ, որը ևս ունեցել է առևտրային հաջողություն։

Սուդիպը եղել է նաև առաջին կաննադալեզու դերասանը, որը նկարահանվել է արտասահմանյան ֆիլմում։

Սուդիպն այժմ խաղում է *Dabangg 3* ֆիլմում, որտեղ խաղում է բացասական դեր։

Ծանոթագրություններ
------------------

1. ↑  "Sudeep — An Interview with the latest heart throb of the Kannada film industry | BangaloreBest.com". Արխիվացված է the original 2014 թ․ հոկտեմբերի 6-ին. Retrieved 2018 թ․ հունվարի 31. `{{cite web}}`: no-break space character in `|title=` at position 7 (help)
2. ↑  "ZEE5". Արխիվացված է the original 2016 թ․ օգոստոսի 13-ին. Retrieved 2019 թ․ հոկտեմբերի 23.
3. ↑  "Guaranteed Quality — Generic Cialis Canada — chitraloka.com". Արխիվացված է the original 2017 թ․ հոկտեմբերի 1-ին. Retrieved 2019 թ․ հոկտեմբերի 23. `{{cite web}}`: no-break space character in `|title=` at position 19 (help)
4. ↑  My Autograph: Sudeep manages to score — Rediff.com Movies
5. ↑  Review: Phoonk — Rediff.com
6. ↑  Kerala, Karnataka actors are sidelined in Bollywood: Sudeep — The Hindu
7. ↑  K Rajani Kanth and Varada Bhat (2012 թ․ հուլիսի 10). "Eega 'flies high' at box office". *Business Standard* (in անգլերեն).